ไฟล์การกำหนดค่า
ไฟล์การกำหนดค่าเหล่านี้ได้รับการแก้ไขหรือกำหนดค่าโดยคุณ โดยผู้ใช้รายอื่น หรือโดยแอป การแก้ไขเหล่านี้อาจไม่สามารถใช้งานร่วมกับการอัปเกรด macOS ล่าสุดได้ ไฟล์ที่ถูกแก้ไขอยู่ในโฟลเดอร์การกำหนดค่าโดยจัดเรียงไว้ในโฟลเดอร์ย่อยที่ตั้งชื่อตามตำแหน่งดั้งเดิมของไฟล์
ในการกู้คืนการกำหนดค่าที่กำหนดเอง ให้เปรียบเทียบการแก้ไขของคุณกับการเปลี่ยนแปลงการกำหนดค่าที่เกิดขึ้นในระหว่างการอัปเกรด macOS แล้วรวมเข้าด้วยกันเมื่อเป็นไปได้
ไฟล์การกำหนดค่าที่มีคำต่อท้ายชื่อด้วย "system_default" เป็นไฟล์ที่ได้รับการแก้ไขหรือการกำหนดค่า แต่ยังได้รับอนุญาตให้ติดตั้งการเปลี่ยนแปลงต่อไปได้ ไฟล์ชื่อ system_default มีไว้เพื่อแสดงให้เห็นว่าไฟล์เวอร์ชั่นที่ Apple ให้มามีลักษณะเป็นอย่างไร ขอแนะนำให้คุณเปรียบเทียบไฟล์ทั้งสองเวอร์ชั่นนี้และประเมินว่าคุณต้องการรวมการเปลี่ยนแปลงต่างๆ ที่ Apple อาจแก้ไขกับเวอร์ชั่นเริ่มต้นหรือไม่